NaiveNeuron/SloPal huggingface dataset:
M. Lukša, poslanec: (2009-09-08):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a podľa legislatívnych pravidiel zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
J. Brocka, poslanec: (2005-05-25):
Budeme najprv hlasovať o procedurálnom návrhu pani poslankyne Tóthovej vrátiť návrh zákona do výborov.
Paška, Pavol, predseda NR SR (2014-04-02):
(Hlasovanie.) 129 prítomných, 128 za, 1 sa zdržal. Návrh sme pridelili výborom a určili lehoty na prerokovanie. Odhlasovali sme, vážené pani poslankyne, vážení páni poslanci, prerokované body. Ešte chcem navrhnúť jednu zmenu v programe, a to, aby sme schválený bod programu č. 88, ktorým je návrh na voľbu kandidátov na sudcov Ústavného súdu Slovenskej republiky, je to tlač 945, prerokovali zajtra o 9.00 hodine ráno s tým, že voľba sa uskutoční po hlasovaní o 17. hodine. Hlasujeme. (Hlasy v sále.) Hlasujeme. (Hlasovanie o návrhu na zmenu programu schôdze .) (Hlasovanie.) 128 prítomných, 91 za, 13 proti, 21 sa zdržalo, 3 nehlasovali. Schválili sme túto zmenu programu. Poprosím, aby ráno o deviatej potom spravodajca bol pripravený a samotnú voľbu uskutočníme potom po 17.00 hodine, keď odhlasujeme prerokované body. Vyhlasujem krátku prestávku do 17.17 hodiny a potom budeme pokračovať v rokovaní. (Prestávka.) (Po prestávke.)
Bugár, Béla, podpredseda NR SR (2016-10-26):
Nie je. Nie je.
Jurinová, Erika, podpredsedníčka NR SR (2012-07-03):
Pán poslanec Chren.
Hrušovský Pavol, podpredseda NR SR (2011-09-13):
Kľud, páni poslanci!
A. Slafkovský, poslanec: (2008-07-03):
Ide o stavebné práce na železničnej linke medzi Bratislavou a Košicami. V minulom roku tam prebiehali intenzívne práce, na tento rok bol dokonca posunutý cestovný poriadok o pol hodinu, pretože sa rátalo s tým, že práce budú pokračovať a tak sa zdá, že tie práce nepokračujú. Vlak veľmi často stojí v Trenčíne a v iných staniciach nepredvídane, zbytočne dlho a z okna vlaku nie je vidno žiadnu pracovnú činnosť. Teda rád by som dostal odpoveď na otázku, prečo je pracovná činnosť zastavená, v čom je problém a kedy bude obnovená a aké sú časové harmonogramy na dokončenie, resp. na pokračovanie prác pri prestavbe tejto trati na cestovnú rýchlosť na 160 km/hod. Ďakujem.
Jurinová, Erika, podpredsedníčka NR SR (2014-09-17):
Nech sa páči, pán poslanec Radošovský.
Richter, Ján, poslanec NR SR (2024-04-18):
Hlasovanie odporúčam nie v stredu, ale vo štvrtok o jedenástej hodine vzhľadom na to, že deň predtým je predkladateľ na zahraničnej ceste. Ďakujem.
Přidal, Alojz, poslanec NR SR (2014-07-10):
Pán poslanec Viskupič, my sme za výhradu vo svedomí, dokonca nielen cez tento zákon, môžeme o tom diskutovať. My sme aj za podpísanie osobitnej zmluvy o výhrade vo svedomí, ktorú predpokladá Základná zmluva s Vatikánom a s registrovanými cirkvami. Pýtam sa vás, podporíte výhradu vo svedomí i u tých lekárov, ktorí chcú vykonávať svoju profesiu v súlade so svedomím i v ochrane života pred narodením? A viete, ako by to skončilo, keby si tá matka, žena, predavačka, predavač uplatnil výhradu vo svedomí a povedal by, že v nedeľu nechce pracovať? Ja som si istý, že na 90 % by ju ten zamestnávateľ prepustil z iných dôvodov, že by si ich našiel. A som presvedčený o tom, že keby sa tá výhrada vo svedomí uplatňovala pred podpísaním pracovnej zmluvy, jednoducho že by si vyberal takých, ktorí si tú výhradu vo svedomí neuplatnia. Čo sa týka počtu pracovných miest, tak si nemyslím, že by výrazne klesol počet pracovných miest, pretože objem tovaru jednoducho ostane predaný ten istý, len by sa nepredávalo sedem dní, ale šesť dní. A jednoducho v piatok a sobotu, keď je predpoklad väčších nákupov by nebolo otvorených päť alebo šesť pokladní, ale by bolo otvorených osem, desať pokladní a jednoducho tie ženy by robili nie sedem dní, ale šesť dní.
Hrnčiar, Andrej, podpredseda NR SR (2018-02-07):
Reakcia na faktické poznámky, pán poslanec Dostál.
Šíbl, Jaromír, poslanec NR SR (2021-12-10):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-09-10):
Vážené pani poslankyne, vážení páni poslanci, ešte pred tým, ako budeme pokračovať v prerušenej rozprave, pán poslanec Demian? Nech sa páči. Zapnite, prosím vás.
Laššáková, Jana, podpredsedníčka NR SR (2015-12-09):
Nech sa páči, pán poslanec Kuffa.
Figeľ, Ján, podpredseda NR SR (2013-04-16):
Na vystúpenie pána poslanca Přidala sú dve faktické poznámky. Končím možnosť. Nech sa páči, Július Brocka.
Szőllős, Ján, poslanec NR SR (2022-03-23):
K niektorým ďalším otázkam sa vyjadrím vo svojej, vo svojom príspevku. Len k jednej veci, pán poslanec. Ja myslím, že ste si nevybral dobrú skupinu Svedkov Liehovových na to, aby ste odôvodnili, prečo je potrebné prijať takýto zákon. Jednak táto skupina skutočne vznikla ako satira, to nepopriete. Ja poviem, že pokiaľ ide o satiru, tak každý nech má slobodu a humor proste, aj keď sa mi to nepáči. Ale keď už sa chcú registrovať, tak nespĺňajú základnú podmienku, lebo parodujú učenie iných cirkví, parodujú učenie iných cirkví a propagujú alkoholizmus. Tak to snáď nechcete, aby tuto nejaká skupina registrovaná ako cirkev propagovala alkoholizmus.
R. Kaliňák, podpredseda vlády a minister vnútra SR: (2007-11-29):
(Technická prestávka.) (Po prestávke.)
Hrnčiar, Andrej, podpredseda NR SR (2016-10-19):
Ďakujem. Nech sa páči, reagovať na faktické poznámky chce pani ministerka.
Laššáková, Jana, podpredsedníčka NR SR (2015-05-12):
Pani podpredsedníčka Jurinová, nech sa páči.
Vaľová, Jana, poslankyňa NR SR (2014-04-01):
Ďakujem veľmi pekne. Ja by som chcela pripomenúť jednu vec. Vážení kolegovia, kolegyne z opozície, vy ste nastavili vlastne druhý pilier v roku 2004, s rokom 2005 začal platiť. Nahnali ste tam ľudí hlava-nehlava. Keď sme upozorňovali ľudí, že naozaj pre niektorých to bude nevýhodné, dali ste do toho milióny, do kampane, tak ste z nás tu doslova robili bláznov. Normálne poviem, ako ja si to pamätám, keď ministerka Tomanová, keď som tam ja vpredu sedela, čo ste tu robili. Potom ste povedali, pán Brocka, že nechcú, nevedia to urobiť, aby sme urobili ústavný zákon. To ste hovorili o svojej vláde Ivety Radičovej? Prečo, keď to bola vaša agenda a toľko ste nás tu mučili, prečo ste neprišli hneď s ústavným zákonom a nedohodli sa so svojimi kolegami? To ste hovorili asi o sebe: nechcú, nevedia. A teraz rozprávate o tom, ako rok klopete niekomu na dvere, keď ste v opozícii. Nehnevajte sa na mňa, považujem to, že naozaj vy vôbec nechcete riešiť, vôbec nechcete riešiť ochranu dôchodku a potvrdiť objektívne a potrebné zmeny, ktoré vláda uskutočnila v celom systéme dôchodkovej reformy, a považujem, že naozaj toto je len populistické politikárčenie. A teraz vám niečo prečítam v rýchlosti. Ja som včera sedela vo vlaku a bol tam taký český časopis, kde hovorí Jacek Rostowski, pretože viete, že aj Poliaci, aj Česi, aký majú problém s druhým pilierom, a jeho sa pýtajú, že na konci roku 2013 poľská vláda rozhodla, že prevezme peniaze z poľských súkromných penzijných fondov na štátny účet. A tento známy minister, ktorý Poľsko vyviedol z krízy, povedal, je treba si uvedomiť, že tieto peniaze nie sú, že sú to verejné peniaze, ale súkromný sektor ich iba spravuje. Však ste nás tu išli, za túto vetu ste mňa išli popraviť. A teraz, keď to povie významný český minister (pozn. red.: správne má byť – „poľský minister“), ktorý sa narodil v Anglicku? Tak sa spamätajte, prosím vás pekne, a nerozprávajte tu svoje populistické reči a nikoho tu neobviňujte z toho, čo ste si navarili a napiekli, lebo ste to veľmi zle napiekli, až vám to prihorelo.
Grendel, Gábor, podpredseda NR SR (2022-11-10):
Ďakujeme pekne. Prvá otázka je od pani poslankyne Anny Zemanovej a znie: „Vážený pán premiér, stále sme neobdržali plnenie uznesenia Národnej rady Slovenskej republiky č. 1569, úlohu, ktorú vám pridelil poslanec Štefan Kuffa, a plénum Národnej rady Slovenskej republiky vrátane vašich koaličných poslancov uznesenie schválilo.“
Grečková, Lea, poslankyňa NR SR (2014-07-03):
Vážený pán predseda, páni poslanci, panie poslankyne, Výbor Národnej rady Slovenskej republiky pre hospodárske záležitosti ma uznesením č. 334 určil za spravodajkyňu k predmetnému vládnemu návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch a v gestorskom výbore ihneď. Pán predseda, otvorte, prosím, všeobecnú rozpravu.
J. Počiatek, minister financií SR: (2009-10-21):
Od 1. januára 2010 sa zmenia pravidlá miest a dodania služieb tak, aby sa daň v čo najväčšej miere vyberala v členskom štáte, v ktorom dochádza ku skutočnej spotrebe služieb. V oblasti vrátenia dane z pridanej hodnoty zahraničným osobám z iných členských štátov sa ustanovuje zjednodušený postup založený na využití moderných elektronických technológií. S cieľom efektívne bojovať proti daňovým podvodom pri obchodoch s tovarmi v rámci Spoločenstva sa taktiež zdokonaľuje systém výmeny informácií medzi daňovými správami členských štátov o dodaní tovaru s oslobodením od dane. Návrh zákona bude mať neutrálny vplyv na daňové príjmy štátneho rozpočtu a nebude mať negatívny vplyv na výdavkovú časť rozpočtu verejnej správy. Ďakujem za slovo, skončil som.
Martvoň, Anton, poslanec NR SR (2014-07-01):
Ďakujem pekne. Taktiež súhlasím s mojím predrečníkom. Chcel som to isté povedať. Už v súčasnosti, pokiaľ spoluvlastník v bytovom dome alebo vlastník nejakého bytu nesúhlasí so zmenou spoluvlastníckych podielov v bytovom dome, čo súvisí s nadstavbou, tak kataster to v súčasnosti nezavkladuje. Jednoducho to, čo sme my chceli dosiahnuť, je to, aby sa zbytočne nezaťažovali správne orgány. Pán Hlina, máte asistenta, ktorý učí na právnickej fakulte, tak si s ním sadnite, nech vás aspoň základné veci nabrífuje, lebo vôbec tomu nerozumiete. A neviem, aké stožiare my riešime naším návrhom zákona. Vy tu vykrikujete desať minút o stožiaroch, a my to vôbec neriešime. Však stožiare riešia osobitné zákony a, samozrejme, taktiež aj vysielače. Tak ako čo my tu s tým máme? Pán Hlina, odosobnite sa z tých invektív. Ja viem, že na Oravu chodíte iba vtedy, keď potrebujete niečo na Martvoňa nájsť, tak ako túto sobotu či nedeľu. Ale v každom prípade tu je odborná vec, ktorá má ľuďom pomôcť a nie, ktorá má riešiť vaše zase obchodné záujmy vašej spoločnosti Oravastav. (Potlesk.)
Sulík, Richard, predseda NR SR (2010-12-14):
Ďakujem pekne. Otváram rozpravu. Tak máte teda slovo ako prvý prihlásený a potom nasleduje pán poslanec Beblavý, ktorý je písomne prihlásený. Nech sa páči.
V. Veteška, podpredseda NR SR: (2006-04-19):
P. Bódy, poslanec: Ďakujem za slovo, pán predsedajúci. Ctená snemovňa, predkladám pozmeňujúci návrh k predmetnému návrhu zákona, tlač 1478, nasledovne: V článku I. sa v bode 47 v § 25 ods. 6 v prvej vete za slovami: „organizácií pacientov“ vkladajú slová: „alebo právnických osôb zastupujúcich záujmy osôb so zrakovým postihnutím“ a v druhej vete za slová: „organizáciou pacientov“ vkladajú slová: „alebo v spolupráci s právnickou osobou zastupujúcou záujmy osôb so zdravotným postihnutím“. Po druhé, v bode 123 v § 70 e) v ods. 2 sa za slová: „organizácií pacientov“ vkladajú slová: „alebo právnických osôb zastupujúcich záujmy osôb so zrakovým postihnutím“. Po tretie, identický v bode 123 v § 70 e) v ods. 4. V navrhovaných odsekoch je používaný pojem organizácia pacientov. Tento termín nie je v legislatíve definovaný, čo by mohlo viesť k nedorozumeniam pri aplikácii citovaného ustanovenia, pokiaľ by o sprístupnenie informácií z príbalového letáku požiadala organizácia alebo občianske združenie, ktoré sa nedeklaruje ako pacientska organizácia, ale ako subjekt zastupujúci a presadzujúci záujmy nevidiacich a slabozrakých, teda osôb so zrakovým postihnutím. Z uvedeného dôvodu navrhujem rozšíriť termín organizácií pacientov o termín právnické osoby zastupujúce záujmy osôb so zrakovým postihnutím. Ďakujem, skončil som.
B. Bugár, podpredseda NR SR: (2002-06-19):
E. Rusnáková, poslankyňa: Vážený pán predsedajúci, vážený pán minister, vážené kolegyne, kolegovia. Dovoľte mi posledné vystúpenie v súhrne zákonov, ktoré obsahujú aj riešenie domáceho násilia a dôsledkov, ktoré vznikajú násilnými trestnými činmi. Dovoľte mi v podstate sa poďakovať za to, že v článku 8 sa nachádza novela zákona o odškodňovaní osôb poškodených násilnými trestnými činmi, pretože doterajšia právna úprava vlastne bola diskriminačná, a to z toho dôvodu, že v § 5, ktorý obsahoval možnosť finančného odškodnenia obetí znásilnenia v menšej sume, to je 30-násobok minimálnej mzdy ako poškodeným, ktorým bolo spôsobené ublíženie na zdraví alebo ťažká ujma na zdraví, alebo smrť, to bol 50-násobok minimálnej mzdy, tak v tejto právnej úprave dochádza k tomu, že je to vo všetkých spomínaných prípadoch 50-násobok minimálnej mzdy. Súčasne mi teda na záver dovoľte poďakovať za všetky tie paragrafy, ktoré ministerstvo spravodlivosti a vláda zapracovali na základe návrhu výboru pre vzdelanie, vedu, mládež a šport do predkladaných návrhov zákonov a skonštatovať, že Slovensko sa vďaka týmto úpravám dostáva na úroveň krajín, ktoré riešia domáce násilie právnymi úpravami už dlhšie roky, to znamená Rakúska a Nemecka. Ďakujem pekne. (Potlesk.)
Pellegrini, Peter, predseda NR SR (2023-11-14):
Poprosím vás, resetom systému ste sa všetci odhlásili, preto vás poprosím, aby ste sa všetci znovu skúsili prihlásiť do systému a skontrolovali si, či vám tam svieti svoje meno, vrátane náhradníkov. Ak má niekto problém, že je nie opätovne prihlásený, tak mi, samozrejme, signalizujte, aby som ešte počkal, ale všetkých nás to odhlásilo, tak poprosím všetkých, aj kolegov predsedov výborov, aj podpredsedov nanovo sa prihlásiť, lebo sa nám odhlásilo to v rámci nástupu náhradníkov. (Pokračovanie technickej prestávky.)
Galko, Ľubomír, poslanec NR SR (2024-09-26):
Ďakujem pekne. Ja mám dve poznámky k tomuto vystúpeniu. Najprv k úvodu toho vystúpenia, kde vlastne bolo spomenuté skrátenie tejto rozpravy na 12 hodín. Ja osobne si myslím, že nebude to ani 12 hodín, bude to možno maximálne tak päť hodín, pretože s pravdepodobnosťou hraničiacou s istotou tvrdím, že koalícia svoj čas ani nevyužije. Jednotlivé opozičné kluby dostali, vidím tam 66 minút, 52 minút, zhruba hodinu. Nezávislí poslanci dokonca štyri minúty na svoje vystúpenie, čím de facto im bolo znemožnené vystúpiť v rozpore, pretože nikto nepôjde vystúpiť na štyri minúty do rozpravy. Aby sa na neho zosypali faktické poznámky, aby potom on vlastne nemohol reagovať. Takže tí nezávislí poslanci zostali len na faktické poznámky odkázaní. Je to niečo tak nehorázne, čo táto vládna koalícia zločinu urobila, že sa nad tým rozum zastavuje. Tu minister Kamenický doniesol zákon, ktorým okradne a ožobráči bežných ľudí na Slovensko o 2,7 mld. v priemere o tisíc eur ročne jednu rodinu. A najviacej na to doplatia nízkopríjmové a tie chudobnejšie vrstvy obyvateľstva, ktoré majú viacero detí, tí dôjdu o ešte viacej ako tisíc eur ročne, to sú šialené peniaze, a vy máte tú drzosť nám takýmto spôsobom skrátiť rozpravu. Druhá moja poznámka sa týka toho, čo tu predviedol, minister Kamenický, ktorý tam skákal ako taká pingpongová loptička. Jeho správanie pokladám za niečo nehorázne. Pokiaľ nedokáže obsedieť, tak proste jednoducho nech ide na nejaký kurz sebaovládania, pretože ja sám veľmi dobre viem, aké to je, keď nejaký človek, ktorý sa ocitne omylom na ministerskom mieste, vám tam vykrikuje spoza chrbta. Je to niečo nechutné a myslím si, že treba voči tomu zakro... (Prerušenie vystúpenia časomerom.)
Laššáková, Jana, podpredsedníčka NR SR (2014-02-07):
Na vystúpenie pána poslanca s faktickými poznámkami páni poslanci Poliačik a Fronc. Končím možnosť prihlásiť sa s faktickými poznámkami. Nech sa páči, pán poslanec Poliačik.
Danko, Andrej, predseda NR SR (2018-05-09):
Na vystúpenie pána poslanca – jedna faktická. Uzatváram možnosť prihlásenia s faktickými. Pán poslanec Kaliňák, nech sa páči.
Figeľ, Ján, podpredseda NR SR (2014-10-22):
Nech sa páči s reakciou, Pavol Zajac.
Šudík, Tomáš, poslanec NR SR (2020-11-26):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a výberu... a Výboru Národnej rady pre zdravotníctvo, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Paška, Pavol, predseda NR SR (2012-06-28):
Ďakujem pekne, pán minister. Pán predseda výboru Daniel Duchoň, pán poslanec Daniel Duchoň je spravodajcom. Nech sa páči.
P. Paška, predseda NR SR: (2007-09-13):
Prvé hlasovanie bude o návrhu poslancov Národnej rady Slovenskej republiky Dušana Jarjabka, Ľudmily Muškovej a Rafaela Rafaja na vydanie zákona, ktorým sa mení a dopĺňa zákon č. 61/2000 Z. z. o osvetovej činnosti v znení zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky . Je to tlač pod č. 387. Pani poslankyňa Ágnes Biró bude uvádzať ako určená spravodajkyňa výboru pre kultúru a médiá hlasovanie. Nech sa páči.
Laššáková, Jana, podpredsedníčka NR SR (2014-10-15):
Panie poslankyne, páni poslanci, poprosím vás, aby ste zaujali svoje miesta, pretože budeme hlasovať. Páni poslanci, poprosím vás. Pani poslankyne, páni poslanci, pokračujeme v prerušenom rokovaní hlasovaním v prvom čítaní o vládnom návrhu novely Zákonníka práce, tlač 1212. Poprosím pána spravodajcu Viliama Jasaňa, aby uviedol hlasovanie. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1212.)
Blanár, Juraj, podpredseda NR SR (2021-09-22):
Vážené pani poslankyne, páni poslanci, prerušujem rokovanie o tomto bode a pristúpime k hlasovaniu o päť minút, 17.06. Poprosím vás, aby ste zaujali miesto v rokovacej sále a po hlasovaní budeme pokračovať v rozprave vystúpením pána poslanca Eduarda Kočiša. (Prestávka.)
Danko, Andrej, predseda NR SR (2016-09-06):
Ďakujem. Prosím určenú spoločnú spravodajkyňu z výboru pre financie a rozpočet poslankyňu Irén Sárközy, aby informovala Národnú radu o výsledku rokovania výborov o tomto návrhu vlády.
Budaj, Ján, minister životného prostredia SR (2021-11-10):
Máte pravdu, pán poslanec, že v hluku často aj podružných diskusií zaniká tento veľmi dôležitý zákon. Ja sa aj chcem veľmi poďakovať poslancom, ktorí už pred pol rokom varovne upozornili a išli s vlastnou iniciatívou, tam vtedy hrozilo scudzenie podielov istej vodárenskej spoločnosti. Pomohli ste tomu zabrániť a zároveň ste upozornili štátnu a verejnú správu, že je tu veľký problém. Vďaka tomuto zákonu sa naozaj vraciame aj k tomu problému 40-tisíc domácností, ktoré hoci má pod nosom kanalizáciu, tak ju jednoducho, z rôznych dôvodov sa na ňu nenapájalo. V minulosti sa legislatíva pokúšala pripraviť zákon, ktorý by ich pod trestom nútil sa pripojiť. No napokon, keďže, samozrejme, nebol to veľmi populárny nápad, nakoniec naši predchodcovia takpovediac pustili do gatí a nehali všetko tak, jako bolo. To zas si treba povedať, že ten stav, samozrejme, nie je pozitívny, Slovensko, ak má 40-tisíc domácností na ulici kanalizáciu a nie je na nich napojené, tak to je proste veľký problém. My sme veľmi nízko, máme veľmi nízky štandard v mnohých lokalitách hygieny domov. Máme nízke percento napojenosti, zhruba v polovici obcí a miest je kompletná kanalizácia a vodovod, čiže 40-tisíc pre obrovský, obrovský počet, to je veľké mesto, keby sme to dali na hromadu. Tento zákon to rieši príspevkom prevádzkovateľa, čiže sumu nebude musieť vynaložiť ten jednotlivec. Samozrejme, postupne, keďže prevádzkovateľ má právo si účtovať náklady, ktoré mu reálne vznikajú s dodávkou týchto médií, teda voda a odvoz kanalizácie, tak on si to po halieroch, po centoch zo všetkých svojich napojených účastníkov stiahne, ale so všetkých možných riešení je toto najbezbolestnejšia, pretože prevádzkovateľ si tieto náklady môže rozrátať na rádovo desiatky rokov a skutočne v účtoch jednotlivca sa prejavia zanedbateľným, zanedbateľnou sumou, ale pre tých 40-tisíc domácností je to veľmi výrazná zmena. Takže ďakujem ešte raz za tú iniciatívu spred pol roka, podnietili ste aj nás, aby sme sa problémom urýchlene zaoberali, a tento zákon by mal uspokojivo vyriešiť a chrániť aj do budúcnosti infraštruktúry, ktoré sú od svojej logiky monopolné. Si nikto z nás nevyberie, do čej kanalizácie sa chce pripojiť, tam nemáme na výber, a preto je aj namieste, aby toto bolo verejné vlastníctvo. A to tento zákon už definitívne nastoľuje. Ďakujem.
Zmajkovičová, Renáta, podpredsedníčka NR SR (2013-07-01):
V rozprave vystúpi pán poslanec Mičovský. Nech sa páči.
Blanár, Juraj, podpredseda NR SR (2020-12-03):
Pán poslanec Richter, nech sa páči.
Pellegrini, Peter, predseda NR SR (2015-09-29):
Ďakujem pekne. Vzhľadom na čas chcem vám len pripomenúť, ako bude prebiehať rokovanie, aj pre kolegyňu na balkóne, ktorá ostro sleduje túto diskusiu, diskusia sa ešte nekončí a bude daná možnosť prihlásiť sa ešte do rozpravy ústne, ale o 14.00 hodine budú na programe schôdze termínované body pána ministra Kaliňáka, ktoré začneme prerokovávať o 14.00 hodine... (Reakcie z pléna.) Dám možnosť prihlásiť sa do rozpravy ústne, už som prerušil rokovanie a dám možnosť prihlásiť sa do rozpravy ústne, keď bude ten bod na rade. Zajtra budeme rokovať ráno o 8.30 hodine o vládnom návrhu zákona o územnom plánovaní a stavebnom poriadku a o 14.00 hodine o vládnom návrhu zákona o dani z pridanej hodnoty. Samozrejme, medzitým keď príde čas a náhodou dorokujeme body, ktoré sú termínované, tak sa vrátime k prerokovaniu tohto bodu programu. Takže tá diskusia ešte bude, pani redaktorka, pokračovať, ak by ste chceli počkať na jej kompletizáciu a neurobiť príspevok len na základe týchto čiastkových vystúpení poslancov. Ďakujem pekne. (Prerušenie rokovania o 13.10 hodine.) (Pokračovanie rokovania o 14.00 hodine.)
Galek, Karol, poslanec NR SR (2024-09-17):
Ďakujem. Ja som predtým hľadal to správne slovo, keď som vravel, že toto nie je prílepok, ale že ty si to nazval veľmi, veľmi dobre. Nazval si to vyvlastňovacou doložkou, ktorá naozaj s týmto zákonom nemá absolútne nič spoločné. Na takéto veci máme predsa zákon o strategických investíciách. Prečo sa nejaké vyvlastňovanie ide riešiť cez zákon o vodách? Veď toto, toto je úplne bezprecedentný návrh. Čiže dneska budeme vyvlastňovať pozemky pod tokmi, pod, ja neviem, vodnými dielami, zajtra čo, pod stromami, alebo kam pôjdeme ďalej? A ty si hovoril o tom, že, ľudia, dávajte si pozor, lebo tu vás môže štát veľmi ľahko okradnúť o vaše pozemky, ale ja sa pýtam, kto je tým beneficientom na tej druhej strane, o čom sa tu vlastne bavíme? Pán Kvorka hovoril o vodnom diele Gabčíkovo, áno, toto má byť vraj stále neskolaudované. Pán Taraba, neviem, či mi toto viete potvrdiť. Alebo je to prečerpávacia elektráreň Ipeľ, ktorú pán Brhel začal plánovať ešte v roku 2015? Alebo je to kontroverzné vodné dielo Slatinka, ktoré sa tu plánuje od roku 1956? Čiže, ako sa hovorí, never v ušľachtilý motív činu, ak sa dá nájsť aj nízky a, bohužiaľ, v tomto nevidím len ten ušľachtilý. Ďakujem.
Sulík, Richard, predseda NR SR (2011-05-26):
Pán poslanec Zelník.
P. Paška, predseda NR SR: (2009-04-15):
(Hlasovanie.) 141 prítomných, 136 za, 5 sa zdržali. Návrh sme pridelili výborom a určili lehotu na prerokovanie. Pán poslanec Prokopovič bude uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 143/19989 Z. z. o civilnom letectve. Je to tlač 1020.
Martinák, Ľuboš, poslanec NR SR (2013-03-20):
Ďakujem za slovo. Pán Poliačik, ja na takéto dve veci zareagujem vo vašom vystúpení. V prvom rade ste sa zmienili, že je tu nejaké šikanovanie. Ja neviem, aké tu je šikanovanie, keď držiteľ predmetných a uvedených plemien zrobí si kynologický výcvik. Nerozumiem, aké to je šikanovanie. A to zdôrazňujem, že máte mať chovný priestor zabezpečený, aby pes nemohol ho preliezť, aby nemohol sa podhrabať, aby nebolo nejaké oko v tom oplotení, kadiaľ by pes unikol. A hlavne tá druhá oblasť je veľmi závažná. Hneď nadväzujem na to, že vravíte, niektoré pittbully sú ako mačiatka. Áno, ale niektoré pittbully boli také, že zaživa roztrhali babku. Keďže už viete určite o tomto prípade, tak tu snáď nechcete nám nahovoriť, že keď niektorý pittbull je ako mačička a druhý ako tento? Zvlášť ma veľmi zarazil váš výrok: Veď to robíte pre pár pohryznutí! Určite pre pár pohryznutí, pokiaľ sa to, netýkajú tieto pohryznutia vás, len vtedy to môžete konštatovať, ak pár pohryznutí sa netýka vás. Keby sa to týkalo, nedajbože, vás, a ja to vám neprajem a nikomu to neprajem, aj keď takisto držím poľovného psa, nikomu neprajem, aby ho ten pes pohrýzol. Základom tejto novely zákona je to, čo ste skutočne nepochopili, že zdravie a život človeka je viac ako ktorýkoľvek pes. To je základná filozofia toho k všetkým, k úcte k psom. Ďakujem. (Potlesk.)
Hlina, Alojz, poslanec NR SR (2015-02-13):
Môžme.
P. Paška, predseda NR SR: (2008-01-21):
Takže, keď dovolíte, budeme pokračovať v prerušenej 18. mimoriadnej schôdzi. Pán podpredseda... (Reakcia podpredsedu.) Dobre, tak poprosím pána poslanca Freša. Takže pôjdeme podľa poradia. Pýtam sa, pán podpredseda, chcete vystúpiť? Takže, pán podpredseda, nechcete vystúpiť. Takže pán minister kultúry, nech sa páči, požiadal. Nech sa páči, pán minister kultúry. Potom pán poslanec Dzurinda.
Drábiková, Lucia, poslankyňa NR SR (2023-02-07):
Ďakujem za slovo. Vážený pán predsedajúci, vážené kolegyne, vážení kolegovia, všetci určite chápeme, že mať doma dieťatko s ťažkým zdravotným postihnutím je veľkou záťažou a takáto rodina čelí mnohým prekážkam a mnohým ťažkostiam. K samotnému tomu faktu toho postihnutia a veci s tým súvisiacimi, návšteva lekárov, zaobstarávanie pomôcok a tak ďalej, pristupuje aj množstvo administratívy. Moja novela je len takou maličkou zmenou, ktorej cieľom je zabezpečiť kontinuálny prechod z rodičovského, z poberania rodičovskej dovolenky na opatrovateľský príspevok. Rodina, ktorá má dieťa s ťažkým zdravotným postihnutím, častokrát prechádza z materskej a rodičovskej dovolenky na predlženú rodičovskú dovolenku, ktorá končí v šiestom roku veku dieťaťa. Doteraz to bolo tak, že rodina mohla požiadať o opatrovateľský príspevok, nakoľko dieťatko vyžaduje sústavnú starostlivosť až po ukončení šiesteho roku veku dieťatka, resp. po skončení tej rodičovskej dovolenky. Samotné vypracovanie posudkov a rozhodnutie mohlo nasledovať mesiac až tri mesiace v podstate po ukončení poberania rodičovského, rodičovskej dávky. Á, tento, moja novela ponúka túto možnosť, aby táto rodina mohla požiadať o príspevok už tri mesiace pred skončením rodičovskej dovolenky, aby vlastne bola informovaná o tom, či tejto žiadosti bude vyhovené, aby sa mohla podľa toho zariadiť a takisto aby mohla kontinuálne prejsť z rodičovskej dovolenky na poberanie opatrovateľského príspevku. Je to taká maličká zmena, ale môže rodinám, ktoré majú deti s ťažkým zdravotným postihnutím, pomôcť. Chcem vás všetkých poprosiť o podporu tejto mojej novely. Ďakujem.
Paška, Pavol, predseda NR SR (2013-09-11):
... tak, nemusíte sa blížiť, dodržujte zákon!
V. Tomanová, ministerka práce, sociálnych vecí a rodiny SR: (2009-02-17):
Pravicoví liberálni politici a ich dvorní analytici kričia, aby sme dnes dali štátne záruky bankám, finančným inštitúciám, aby sme pomáhali zamestnávateľom. Ale keď máme pomôcť ľuďom podať im pomocnú ruku, garantovať im istoty, tak to už je spiatočnícke, nemoderné, zlé. Odznelo to tu znovu. (Potlesk.) A ja len pripomeniem, pretože, pán poslanec Kužma, nič iné ste neuviedli iba to, ako negatívne dopadne prijatie tejto charty na zamestnávateľov. 	Čiže potvrdzujete moje slová a to, čo som povedala. Neuviedli ste jediný konkrétny argument alebo výhradu voči rozsiahlej vykonanej analýze, ktorá je obsiahnutá v materiáli, ktorý je 332 strán, na ktorej sa podieľali všetky zainteresované rezorty. A v tejto súvislosti mi dovoľte ešte aj k tomu uviesť, pretože skutočne človek sa nestačí čudovať, čo sa tu dozvie. Ale jednoznačne na základe vašich argumentov, ktoré vlastne neodzneli, na základe žiadnej neuvedenej konkrétnej výhrady iba potreby ochrániť zamestnávateľov uvádzam. Je to úplne naopak. Je zodpovedné, ak štát v súčasnom období v čase prebiehajúcej svetovej finančnej krízy dáva na jednej strane zákonné záruky na ochranu podnikateľov, bánk, finančných inštitúcií a poisťovní a na vyváženie sa týmto dokumentom zaväzuje udržiavať zákonmi aj minimálne sociálne štandardy, ako je dôstojná práca, primerané odmeňovanie, sociálna a zdravotná politika, školstvo a ďalšie pre občanov Slovenska. V tejto chvíli si dovolím pripomenúť, je to práve predseda vlády Robert Fico, ktorý neustále opakuje pri prijímaní akýchkoľvek opatrení. Dnes máme pripravený tretí balíček opatrení, ktoré predkladá vláda. Vaše opatrenia smerovali a smerujú stále – znižovanie daní, znižovanie odvodov, smerujú predovšetkým k podpore horných desaťtisíc. Naše opatrenia smerujú k podpore nízkopríjmových a strednopríjmových ľudí. Navyše naše opatrenia nie sú také nákladné ako vaše. Ku krajinám, ktoré ešte neratifikovali revidovanú Európsku chartu, patria staršie štáty Európskej únie, ktoré sa zaviazali plniť predovšetkým opatrenia zamerané na voľný pohyb a získanie štatútu emigranta zo zmluvných strán. V tejto súvislosti musím povedať, že máme všetky opatrenia a všetky zákonné normy a v prvom rade podporujeme na domácom trhu našich vlastných zamestnancov. Takže, prosím, aby ste pán Kužma neprekrúcali slová a nehovorili o tom, čo tu vlastne nie je. Pokiaľ ide o pani poslankyňu Sárközy, uviedla okrem iného, aj vo výbore sa hovorilo o otázkach týkajúcich sa čl. 1 a zaväzovať sa k opatreniam, ktorých cieľom je plná zamestnanosť. Myslím si, že bola dostatočne zo strany všetkých poslancov a dokonca aj vašich poslancov uvedená neinformovanosť pani Sárközy na pravú mieru. A pokiaľ ide o čl. 31, právo na bývanie, práve tento článok je jedným z článkov, ktorý táto navrhovaná ratifikácia revidovanej Európskej sociálnej charty nenavrhuje. (Potlesk.)
Blaha, Ľuboš, podpredseda NR SR (2024-01-11):
Pán poslanec Michal Bartek. Nech sa páči.
Dostál, Ondrej, poslanec NR SR (2019-02-07):
Pani podpredsedníčka, ja som tou témou, o ktorej si ty hovorila, teda či Robert Fico spĺňa predpoklady pre výkon funkcie ústavného sudcu, a akým spôsobom pristúpil k preukazovaniu, žil zhruba posledné dva týždne, keďže som sa zúčastnil zasa..., alebo viac ako dva týždne už, keďže som sa zúčastnil zasadnutia ústavnoprávneho výboru, kde sme tie formálne predpoklady kontrolovali, tam sme nekontrolovali, či je to vhodný alebo nevhodný kandidát z nejakého morálneho, osobnostného alebo politického charakteru, tam sme sa venovali iba tomu, či spĺňa formálne podmienky stanovené ústavou. A teda dospeli sme k tomu, nechcem povedať, že, žiaľ, lebo teda mňa to nezarmucuje, ale ani nebolo to nejako cielené, že Robert Fico nespĺňa ústavou stanovenú podmienku byť činný v právnickom povolaní najmenej 15 rokov, a mali sme pochybnosti, viacerí sme mali pochybnosti, vzniesli sme ich na rokovaní ústavnoprávneho výboru a v podstate sme nedostali odpoveď. Lebo pre Roberta Fica je trápne, keď niekto spochybňuje to, že bol 15 rokov činný v právnickom povolaní, tak ako to vyžaduje ústava a tak ako to interpretuje platné uznesenie Národnej rady z roku 2006, posiela všelijaké doklady, ale ani tie doklady nakoniec dnes nepreukázali, že by tú podmienku splnil, ešte stále mu tam nejaký rok chýba. Samozrejme, môžete si ho odhlasovať, že 13 a trištvrte je vlastne 15, ale zato to nebude pravda.
Laššáková, Jana, podpredsedníčka NR SR (2012-07-31):
Pán poslanec Štefanec.
Pellegrini, Peter, predseda NR SR (2015-10-07):
Vážené panie poslankyne, vážení páni poslanci, budeme pokračovať v prerušenom rokovaní hlasovaním o všetkých bodoch, ktoré sme prerokovali. Ako prvé uvedie hlasovanie pán poslanec Radošovský, je to tlač 1771, bod 166 schváleného programu, a je to návrh skupiny poslancov na vydanie zákona, ktorým sa mení a dopĺňa zákon č. 326/2005 o lesoch. Nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1771.)
Žiga, Peter, podpredseda NR SR (2024-05-02):
Kolegyne, kolegovia, budeme pokračovať v prerušenom rokovaní. Procedurálny návrh, pán poslanec Malatinec.
Kondrót, Maroš, poslanec NR SR (2019-05-10):
Ďakujem pekne, pán predsedajúci. V rozprave vystúpil jeden pán poslanec. Nebol podaný žiadny pozmeňujúci, doplňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 7 spoločne s odporúčaním gestorského výboru schváliť.
Bugár, Béla podpredseda NR SR (2017-12-12):
Funguje, 6 sekúnd alebo koľko sekúnd musíte počkať, kým vás zaregistruje.
Laššáková Jana, podpredsedníčka NR SR (2015-02-05):
Aj, aj keby to, nemám tu nejako, neviem, či to je štandardne ako pri zákone, vy ste mali len uviesť.
Mihál, Jozef, poslanec NR SR (2013-10-24):
Áno, ja súhlasím, pán kolega Hlina, ak tu aj niekto vystupuje za SMER, či už to bol povedzme pán podpredseda vlády, alebo ostatní poslanci, tak ja si nepamätám jeden vecný argument na podporu pani ministerky, vecný argument, to znamená, ako ten tender prebiehal, prečo sa to zbrzdilo, prečo tí úradníci nekonali, prečo sa to vlastne stalo. Alebo argument typu, no veď vôbec nevadí, že tá Bratislava a Trenčín nefungovali, veď predsa z Břeclavi možno mohol vyletieť nejaký vrtuľník alebo niečo podobné, aby nás, skrátka, nejakým spôsobom prekvapili, že čo to tu vlastne riešime, veď to predsa bolo, to bola brnkačka. Namiesto toho, namiesto toho tu skutočne prebiehajú nejaké diskusie o tom, že sú VÚC voľby, že ten a ten kandiduje, to, že sa tu niečo stalo za, údajne za ministra Uhliarika, lebo za neviem akých ministrov dozadu. Alebo dokonca sme sa dozvedeli, že pán minister Zajac zrejme spáchal nejaký trestný čin, pretože istý čas pobýval na Kanárskych ostrovoch. Ako všeličo sa tu človek podozvedal v tej diskusii, ale nedozvedeli sme sa to, v čom vlastne pani ministerka urobila všetko dobré, čím sa zaslúžila o to, aby tá záchranná služba naozaj fungovala, pretože v skutočnosti nefungovala. Takže uzavriem svoj faktický príspevok tým, že sa vlastne kolegom zo SMER-u ani nečudujem, pretože ako už len by mohli fakticky a vecne podporiť pani ministerku, keď to jednoducho raz nejde.
Zmajkovičová, Renáta, podpredsedníčka NR SR (2012-06-29):
Pán poslanec Mičovský.
Laurenčík, Milan, podpredseda NR SR (2022-03-18):
Musíte mať, inak vás vykážem.
Šeliga, Juraj, podpredseda NR SR (2021-04-30):
Ďakujem pekne, pán podpredseda. Pán spravodajca, legislatíva má zaznamenané, že ste podali pozmeňujúci a doplňujúci návrh. Keďže je 12.00 hodín, na vaše vystúpenie je 16 faktických poznámok, takže budeme pokračovať popoludní o 13.00 hodine. Ďakujem pekne, dobrú chuť k obedu. (Prerušenie rokovania o 12.04 hodine.) (Pokračovanie rokovania o 14.00 hodine.)
Dubovcová, Jana, poslankyňa NR SR (2011-02-11):
Ďakujem, pán predseda. Zas ten mikrofón. Ďakujem, pán predseda. Pán predseda, prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní. Pán predsedajúci, prosím, dajte hlasovať aj o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie... (Reakcie z pléna.) Až potom, hej. Pardon. Tak potom len... Pán predseda, prosím, aby ste dali hlasovať o tom, že Národná rada sa uzniesla na tom, podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Grendel, Gábor, podpredseda NR SR (2020-04-07):
Ďakujem. Štyri faktické poznámky, päť. Páni poslanci Petrák, Vetrák, Habánik, Šipoš a Potocký. Nech sa páči, pán poslanec Petrák.
J. Burian, poslanec: (2004-12-02):
Čo sa týka príspevku pána spravodajcu, no musím na úvod povedať, že prisilné slová „zmätok“, „neporiadok“, „guláš“ sú nielenže veľmi silné slová, ale, bohužiaľ, nezakladajú sa na pravde. Problém je to, že môžeme diskutovať o primeranosti alebo o pohľade toho sociálneho pohľadu na danú vec, ale nie o tom, že to je neporiadok, guláš. A tým, že sme zaviedli kapitalizačný pilier, zmenili sme všetky reguly. Musím ctené auditórium upozorniť, že najradikálnejšia krajina, ktorá prijala 100-percentný kapitalizačný pilier, a to je Chile, má inštitút minimálneho dôchodku. Takže mali by sme sa, práve naopak, poučiť a vedieť, že takáto krajina, ktorá nemá iný pilier, nemá Sociálnu poisťovňu, má len jednoducho 100-percentný kapitalizačný pilier, zaviedla inštitút minimálneho dôchodku. Takže opakujem to, že ak sme zaviedli kapitalizačný pilier, vôbec, ale vôbec neobstojí argument, že tým sme vyriešili alebo tým nastane určitý problém. Čo sa týka problému toho a pohľadu, a to už vôbec, tak si myslím, že to veľmi správne dokumentovala poslankyňa Angyalová tým, že dokumentovala, že to nie je ani pohľad ľavicový alebo pravicový, je to úplne normálny pohľad na danú vec, aby sme zabezpečili jednoducho prežitie toho človeka. Keď si uvedomíte, že hmotná núdza pre jedného človeka, pre poberateľa starobného dôchodku, ktorý má jediný zdroj príjmu, je maximálne v hmotnej núdzi, je 4 060 Sk. Myslím, že už tu boli pokusy o to, aby zo 4 000 Sk niekto prežil, myslím, že veľmi rýchlo zlyhali. A jediný atribút, ktorý tu je, je to, že chceme pridať týmto ľuďom, aby dostali dávku životného minima alebo sociálnu dávku vo výške v životnom minime, teda nejaký dôchodok na úrovni životného minima. Čiže k 4 580 Sk pridávame 520 Sk, aby ten človek dokázal prežiť. Tu je otázka o tom, či robil 8 rokov, 5 rokov alebo niekto robil viac. Ja musím upozorniť aj pána predsedu výboru, že s minimálnou mzdou pracovalo 1 % ľudí, alebo pracuje na Slovensku, z toho časť ľudí v podstate určitým spôsobom špekuluje a necháva si len minimálnu mzdu na to, aby, teda nepotrebuje kvôli vedľajším príjmom, teda z hlavného pracovného pomeru. Tým pádom je to ten ukazovateľ relatívne skreslený a nehovoriac o tom, že podľa môjho názoru by tu mala nastať diskusia o tom, či je minimálna mzda správne nastavená. Lebo ak má byť minimálna mzda na úrovni dnešných 6-tisíc a niečo korún, 6 080, pokiaľ si dobre pamätám, je veľmi nízko postavená na to, aby do budúcna títo ľudia dokázali efektívne prežiť. A nehovoriac o tom, že aj títo ľudia, ktorí pracovali za minimálnu mzdu, dostanú výšku životného minima. Ešte raz vás chcem poprosiť o podporu tohto zákona, lebo si myslím, že bude mať alebo má určite opodstatnenie u nás v tomto štáte. V štáte, ktorý sa prihlásil k boju proti chudobe a k zlepšeniu podmienok starých ľudí. Ďakujem pekne za pozornosť. (Potlesk.)
Ďuriš Nicholsonová, Lucia, podpredsedníčka NR SR (2017-10-10):
Ďakujeme pekne, pán poslanec, za vaše vystúpenie. Registrujem dve faktické poznámky. Pán poslanec Krajniak, pán poslanec Kamenický. Nech sa páči, pán poslanec Krajniak.
Mojš, Milan, poslanec NR SR (2015-11-10):
S odporúčaním gestorského schváliť.
Šmilňák, Martin, poslanec NR SR (2024-01-09):
Pani kolegyňa Bihariová, ja si myslím, že to, že sa ozval pán Danko na vašu adresu, to je asi dobrý bod pre vás a asi v istom zmysle pochvala, lebo ste ho vyrušili z letargie a zaujali ste. A my tu, chvíľu sa zdá, že diskutujeme sami so sebou, ale keď sa vám podarí zaujať aj druhú stranu, tak je to fajn podľa mňa. Spomenuli ste aplikačnú prax. To je ďalší rozmer v tejto debate, lebo ste upozornili na to, že sú tu desiatky, stovky skrivodlivostí, nespravodlivostí a prípadov, ktoré sa nedovolali pravdy, a chystá sa novela Trestného zákona a na toto sa ďalej zabúda, ale horúcou ihlou na mieru sa šije a robia sa zmeny také, aby sa pomohlo svojim ľuďom. A páči sa mi aj to, že upozorňujete, že my budeme vyspelá humánna spoločnosť vtedy, keď sa práva dovolá každý a keď každý sa tu bude cítiť slobodne, a to je dôležité a ďakujem za tento rozmer. A my sme momentálne v bode, kedy máme sa rozhodnúť, že či budeme o tejto veľkej novele Trestného zákona rozprávať v zrýchlenom konaní, alebo či tomu dáme viacej času a preosejeme túto novelu cez riadne pripomienkové konania a cez všetky, cez všetky teda možné diskusné fóra, kde dosiahneme, aby tento zákon alebo táto novela a jej konečná podoba mala, bola kvalitná a pomohla ostatným. No a z toho, čo tu počúvame aj my, ktorí sme laici a nie sme právnici, nemáme také vzdelanie ako vy, ale nám všetkým je jasné, že toto nemôžme prijať tak narýchlo a v tejto podobe. Preto, preto ďakujem aj za tento rozmer a nebudeme hlasovať za to, aby toto prešlo zrýchleným konaním. Ďakujem vám.
M. Sabolová, poslankyňa: (2004-05-19):
A k štrnástim rokom, že sa nič nerobilo. Pán poslanec Heriban, som tu 10 rokov v parlamente. Nedá sa povedať, že sa nič nerobilo, ale ak treba reformu urobiť, nech sa reforma nerobí bez nás poslancov, ktorí za ňu ponesieme zodpovednosť, nech sa nerobí bez odbornej verejnosti a nech sa nerobí bez pacientov. Nech sa robí v súvislostiach a nech sa neuzatvárame do nejakého uzatvoreného celku, ktorý povie, že táto reforma je dobrá, a všetci, čo hovoríte niečo iné, všetci nemáte dobrý názor. Toto ma mrzí.
V. Jánoš, poslanec: (2007-09-20):
V súlade s uznesením Národnej rady Slovenskej republiky z 20. marca 2007 č. 267 vláda Slovenskej republiky predložila Národnej rade Správu o plnení Národného akčného plánu pre prevenciu a elimináciu násilia páchaného na ženách na roky  2005 – 2008. Predseda Národnej rady Slovenskej republiky svojím rozhodnutím z 20. augusta 2007 pod č. 365 pridelil správu vlády na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor v súlade s citovaným rozhodnutím predsedu Národnej rady Slovenskej republiky rokoval o správe o plnení Národného akčného plánu pre prevenciu a elimináciu násilia páchaného na ženách na roky  2005 – 2008 na svojej 21. schôdzi 11. septembra 2007. Výbor uznesením z 11. septembra 207 pod č. 86 správu o plnení Národného akčného plánu pre prevenciu a elimináciu násilia páchaného na ženách na roky  2005 – 2008 zobral na vedomie a odporúča Národnej rade Slovenskej republiky predmetnú správu zobrať na vedomie. Vážený pán predseda, otvorte, prosím, rozpravu.
I. Mikloš, podpredseda vlády a minister financií SR: (2005-10-25):
Čo sa týka rôznych vyhlásení a rôznych nástrojov toho, ako vplývať na podnikateľské subjekty, ja som bol vždy prívržencom, budem, ostal som a ostanem, verím, prívržencom štandardných riešení. Je pravda, že v rôznych krajinách robia rôzne formy komunikácie s podnikateľským sektorom a myslím si, že štandardné spôsoby, štandardné riešenia a zodpovedná a kompetentná ekonomická politika je tým najlepším nástrojom. Keď ste spomínali, pani poslankyňa, Maďarsko, tak v Maďarsku práve Európska únia skonštatovala, Európska komisia, že deficit v tomto roku bude nie 3,6 percenta, ako Maďarsko predpokladalo, ale 6,1 percenta. Je pravda, že aj v niektorých okolitých krajinách, napríklad v Českej republike, bol istý tlak na banky z hľadiska bankových poplatkov, ktorý ale podľa mňa nie vždy bol systémový, nie vždy viedol k efektu, aký sa tým sledoval. Niekedy sa tým sledujú možno skôr propagandistické ciele a účely ukázať, ako sa vláda stará. My myslím si, že postupujeme systémovo a aj v tejto oblasti, myslím si, že nástroj, a práve pripravujeme novelu zákona o bankách, ktorá má významným spôsobom zvýšiť mieru informovanosti klientov o cenách produktov a platobných podmienkach pri bankových produktoch, a to takým spôsobom, aby tieto produkty boli aj porovnateľné, aby si jednoducho klient, vkladateľ mohol porovnať, aké sú podmienky, aby sa zvýšila miera reálnej konkurencie medzi bankami a bankovými subjektmi, pretože som presvedčený, že práve zvýšenie miery reálnej a férovej konkurencie vedie k vytvoreniu najlepších podmienok. Nie vyhlásenia, nie deklarácie a nie nátlaky. Ďakujem pekne.
B. Bugár, podpredseda NR SR: (2005-06-29):
(Hlasovanie.) Prítomných 138, za 70, proti 3, zdržalo sa 48 poslancov, nehlasovali 17. Konštatujem, že tento návrh pána poslanca o posunutí účinnosti sme schválili. Nech sa páči.
Žitňanská, Lucia, podpredsedníčka vlády a ministerka spravodlivosti SR (2016-11-25):
Ďakujem pekne, áno, chcem zaujať stanovisko. Chcem sa poďakovať všetkým kolegom, ktorí vystúpili, za veľmi korektnú diskusiu aj za pozmeňovacie návrhy. Rovnako sa chcem poďakovať všetkým kolegom, s ktorými som mala možnosť v priebehu prvého, druhého čítania vo výboroch, ako aj teraz komunikovať na tému tohto návrhu zákona, s ktorými boli pripravené a odkonzultované pozmeňovacie návrhy, ktoré sú v spoločnej správe a ktoré odzneli aj tu v tomto pléne. Ja som veľmi vďačná za tú korektnú diskusiu a aj za návrh, ktorý sa črtá vo svojej výslednej podobe. Chcem sa vyjadriť k jednotlivým pozmeňovacím návrhom. V prvom rade, samozrejme, súhlasím s tými návrhmi zo spoločnej správy, súhlasím s návrhom pani poslankyne Laššákovej, tak ako ho predniesla, ktorý je lepší, ako je bod 46 spoločnej správy, myslím, že táto výsledná podoba je naozaj lepším riešením. Áno, teším sa, že sme sa zhodli, a môžem súhlasiť aj s návrhom pána poslanca Pčolinského, pretože myslím si, že je to ďalší krok, ktorý je bližšie k férovým exekúciám. A vzhľadom na to, že pán poslanec Marček nepredložil pozmeňovací návrh, nevyjadrím sa hlbšie. Chcem len ubezpečiť pána poslanca Marčeka, že tie argumenty som počas legislatívneho procesu počula opakovane a s čistým svedomím si dovolím povedať, že som presvedčená o tom, že ten návrh protiústavný nie je, a som presvedčená o tom, že je na prospech lepšej vymáhateľnosti práva, ale zároveň aj na prospech toho, aby sme mali menej neférových exekúcií. A ja si myslím, že o to by nám v tejto chvíli spoločne malo ísť. Takže ešte raz ďakujem veľmi pekne. A ak by sme stihli ešte jeden návrh zákona (povedané so smiechom), bolo by to skvelé. Ďakujem pekne.
Grendel, Gábor, podpredseda NR SR (2020-09-29):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 o zdravotnej starostlivosti (tlač 154), bod 68 programu. Prosím spoločného spravodajcu z výboru pre zdravotníctvo pána poslanca Marka Šefčíka, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154)